Source: http://www.jamijarvi.fi/kunta/paatoksenteko/poytakirjat/kunnanvaltuusto/getfile.php?file=87
Timestamp: 2017-11-22 14:39:03+00:00
Document Index: 21937762

Matched Legal Cases: ['§ 41', '§\t18', '§\t18', '§\t18', '§\t18', '§\t18', '§\t18', '§\t20', '§\t12', '§\t18', '§\t18']

kv25062002
Laatimispäivämäärä: 19.06.2002
Aika 25.06.2002 kello 19.00
41 §	KOKOUKSEN LAILLISUUS JA PÄÄTÖSVALTAISUUS	Sivu 51
42 §	PÖYTÄKIRJAN TARKASTAJIEN VALINTA Sivu 51
43 §	KAUPPAKIRJAN HYVÄKSYMINEN/RISTO JA EEVA UUSI-SALAVA (PERUSTETTAVAN YHTIÖN LUKUUN)	Sivu 52
44 §	KAUPPAKIRJAN HYVÄKSYMINEN/MATTI JA BRITTA UUSI-SALAVA (PERUSTETTAVAN YHTIÖN LUKUUN)	Sivu 53
45 §	MAA-AINESTEN OTTAMISSUUNNITELMAN TARKASTAMISESTA JA OTTAMISTOIMINNAN VALVONNASTA SUORITETTAVAT MAKSUT	Sivu 54
46 §	RUOPPAUSTARJOUKSEN HYVÄKSYMINEN Sivu 55
47 §	KESKUSKOULUN ILMANVAIHDON MUUTOSTYÖT RINNAKKAISTÖINEEN	Sivu 56
48 §	KUNNALLISEN LIIKETOIMINNAN ERIYTTÄMINEN (KOSKIEN VIEMÄRILAITOSTA) Sivu 58
49 §	ILMOITUS- JA MAHDOLLISESTI KIIREELLISENÄ KÄSITELTÄVÄKSI OTETTAVAT ASIAT Sivu 61
50 §	MUUT MAHDOLLISESTI ESILLE TULEVAT ASIAT	Sivu 62
Pidetään Valtuuston kokoushuoneessa tiistaina 25.06.2002 alkaen kello 19.00
41. Kokouksen laillisuus ja päätösvaltaisuus
42. Pöytäkirjan tarkastajien valinta
43. Kauppakirjan hyväksyminen/Risto ja Eeva Uusi-Salava (perustettavan yhtiön lukuun)
44. Kauppakirjan hyväksyminen Matti ja Britta Uusi-Salava (perustettavan yhtiön lukuun)
45. Maa-ainesten ottamissuunnitelman tarkastamisesta ja ottamistoiminnan valvonnasta suoritettavat maksut
46. Ruoppaustarjouksen hyväksyminen
47. Keskuskoulun ilmanvaihdon muutostyöt rinnakkaistöineen
48. Kunnallisen liiketoiminnan eriyttäminen (koskien viemärilaitosta)
49. Ilmoitus- ja mahdollisesti kiireellisenä käsiteltäväksi otettavat asiat
50. Muut mahdollisesti esille tulevat asiat
51. Valitusosoitus
Tämän kokouksen tarkastettu pöytäkirja pidetään nähtävänä Jämijärven kunnanvirastossa 28.06.2002 kello 10.00 - 12.00.
Jämijärvellä 19.06.2002
KOKOUSAIKA 25.06.2002 kello 19.00 -
ASIAT §§ 41 - 51
41 §	KOKOUKSEN LAILLISUUS JA PÄÄTÖSVALTAISUUS
Kokouskutsu asialistoineen on julkipantu kunnan ilmoitustaululle 19.06.2002 ja kokouskutsu on julkaistu Pohjois-Satakunta -lehdessä 20.06.2002 ja Kankaanpään Seutu -lehdessä 20.06.2002. Kokouskutsu asialistoineen on lähetetty kaikille valtuutetuille ja kunnanhallituksen jäsenille 19.06.2002 .
42 §	PÖYTÄKIRJAN TARKASTAJIEN VALINTA
Päätös:	Pöytäkirjan tarkastajiksi valittiin yksimielisesti Helena Lehtiö ja Matti Koskensalo.
Kunnanhallitus	169 §	18.06.2002
43 §	KAUPPAKIRJAN HYVÄKSYMINEN/RISTO JA EEVA UUSI-SALAVA (PERUSTETTAVAN YHTIÖN LUKUUN)
KH 169 §
Jämijärven kunnan ja Risto ja Eeva Uusi-Salavan (perustettavan yhtiön lukuun) välillä on allekirjoitettu 9.6.2002 kauppakirja Mielahden alueen tonttisuunnitelman mukaisen rakennuspaikan n:o 11 (tontti RH-3 -alueella) osalta.
Kauppahinta on 10.511,75 euroa ja maksu kunnallistekniikasta 5.045,65 euroa. Muut kauppaehdot ilmenevät liitteenä nro 169.1 olevasta kauppakirjasta.
Ehdotus: Kunnanhallitus päättää ehdottaa valtuustolle, että valtuusto hyväksyy Jämijärven kunnan ja Risto ja Eeva Uusi-Salavan (perustettavan yhtiön lukuun) välisen kauppakirjan oheisen liitteen nro 169.1 mukaisesti.
Kunnanhallitus	170 §	18.06.2002
44 §	KAUPPAKIRJAN HYVÄKSYMINEN/MATTI JA BRITTA UUSI-SALAVA (PERUSTETTAVAN YHTIÖN LUKUUN)
Jämijärven kunnan ja Matti ja Britta Uusi-Salavan (perustettavan yhtiön lukuun) välillä on allekirjoitettu 9.6.2002 kauppakirja Mielahden alueen tonttisuunnitelman mukaisen rakennuspaikan n:o 12 (tontti RH-3 -alueella) osalta.
Kauppahinta on 10.511,75 euroa ja maksu kunnallistekniikasta 5.045,65 euroa. Muut kauppaehdot ilmenevät liitteenä nro 170.1 olevasta kauppakirjasta.
Ehdotus: Kunnanhallitus päättää ehdottaa valtuustolle, että valtuusto hyväksyy Jämijärven kunnan ja Matti ja Britta Uusi-Salavan (perustettavan yhtiön lukuun) välisen kauppakirjan oheisen liitteen nro 170.1 mukaisesti.
Kunnanhallitus	175 §	18.06.2002
45 §	MAA-AINESTEN OTTAMISSUUNNITELMAN TARKASTAMISESTA JA OTTAMISTOIMINNAN VALVONNASTA SUORITETTAVAT MAKSUT
KH 175 §
Jämijärven kunnanvaltuusto on 16.12.1982 hyväksynyt maa-ainesten ottamissuunnitelman tarkastamisesta ja ottamistoiminnan valvonnasta suoritettavat maksut Jämijärven kunnassa.
Keskustoimistossa on valmisteltu uusi taksa, joka euroihin siirtymisen lisäksi pitää sisällään taksojen tasokorotuksen. Liite nro 175.1.
Korotuksen jälkeenkin taksat ovat n. 80 % naapurikuntien tasosta. Asia esitellään tarkemmin kokouksessa.
Ehdotus:	Kunnanhallitus päättää esittää valtuustolle, että valtuusto hyväksyy maa-ainesten ottamissuunnitelman tarkastamisesta ja ottamistoiminnan valvonnasta suoritettavat maksun oheisen liitteen mukaisesti. Taksa tulee voimaan vuoden 2002 laskutuksesta lähtien.
Kunnanhallitus	177 §	18.06.2002
46 §	RUOPPAUSTARJOUKSEN HYVÄKSYMINEN
Jämijärven kunnostamiseen liittyvät ruoppaustarjoukset on pyydetty seitsemältä urakoitsijalta. Liite nro 177.1. Määräaikaan mennessä saatiin kolme tarjousta. Yhdistelmä tarjouksista liitteenä 177.2.
Järvihankkeen ohjaus- ja seurantaryhmä on esittänyt kunnanhallitukselle, että ruoppaustöiden suorittajaksi valittaisiin Länsikone Oy.
Koska hanke ylittää alkuperäisen kustannusarvion on Länsikone Oy:n kanssa käyty neuvottelut hankkeen jakamisesta kahdelle vuodelle.
Kustannusten jakaminen kahdelle vuodelle aiheuttaa 1 %:n lisäkulun. Liite nro 177.3.
Urakoitsija voi tehdä kaikki vaiheet 1-3 jo vuonna 2002, mutta 2 alueen osalta maksatus tapahtuisi vasta 2003. Talousarviossa v. 2002 on varattu hankkeelle rahaa 42.000 euroa, joten määräraha ylittyy hankeen jakamisesta huolimatta.
Ehdotus:	Kunnanhallitus päättää hyväksyä Länsikone Oy:n ruoppaustarjouksen siten, että hankkeen kustannukset jaetaan kahdelle vuodelle. Vuonna 2002 maksetaan vaiheet 1 ja 3 ja vuonna 2003 vaihe 2.
Asia esitetään edelleen valtuuston hyväksyttäväksi.
Päätös:	Kunnanhallitus päätti yksimielisesti, että vuonna 2002 ruopataan ainoastaan Kauppilajoen seutu, mikäli urakoitsijan kanssa päästään asiasta sopimukseen. Ruoppaus on tehtävä olemassa olevan määrärahan 42.000 euron puitteissa. Asia saatetaan valtuustolle tiedoksi.
Päätös: Valtuusto päätti yksimielisesti keskustelun jälkeen, että hankeen valmistelua jatketaan määrärahan antamissa rajoissa. Samalla tulee huomioida se, että mahdolliset toimenpiteet eivät saa vaikuttaa järven tilaa heikentävästi.
Tekninen lautakunta	103 §	18.06.2002
Kunnanhallitus	179 §	18.06.2002
47 §	KESKUSKOULUN ILMANVAIHDON MUUTOSTYÖT RINNAKKAISTÖINEEN
Tekninen ltk 103 §
Keskuskoulun ilmanvaihdon muutostöistä on suunnitelman laatinut Reijo Kaukovirta ja rinnakkaistöistä Matti Inkeroinen.
Reijo Kaukovirralle on annettu tehtäväksi em. töitä koskevien urakkatarjousten pyytäminen seuraavilta urakoitsijoilta:
- Reinluft Futura Oy, Siikainen
- Ika-air Oy, Ikaalinen
- Ilmastointi T. Sjöberg, Ulvila
- Lämpöpalvelu Seppälä Ky, Kankaanpää
Määräaikaan mennessä saatiin seuraavat tarjoukset, jotka 12.6.2002 klo 9.20 avasivat rehtori Lasse Särkimäki ja rakennuspäällikkö Juhani Viilo:
- Keskus-Veljet Oy	urakan tarjoussumma 102.000 € (alv 0%)
- LVI-Halli S.Peltomäki	"	91.930 € (alv 0%)
- Reinluft Futura Oy	" 114.500 € (alv 0%)
Ika-air Oy ilmoitti, että kohteen aikataulu ei tällä kertaa sovi heille.
Kunnan talousarviossa on tälle vuodelle varattuna 63.000 € ko. töiden suorittamiseen.
Päätösehdotus:	1. Hyväksytään muutostöitä koskevat suunnitelmat ja urakkatarjouspyyntöasiakirjat ja esitetään ne kunnanhallituksen hyväksyttäväksi.
2. Esitetään kunnanhallitukselle, että urakka annetaan edullisimman tarjouksen tehneen LVI-Halli S. Peltomäen tehtäväksi. Ehdolla, että kunnanvaltuusto myöntää määrärahan ylitysoikeuden.
3. Pyydetään kunnanhallitukselta lupaa saada aloittaa työt välittömästi.
Päätös: Hyväksyttiin päätösehdotus yksimielisesti huomioiden lisäksi sivistyslautakunnan kannanotto siitä, että keittiön osalta työt tulee olla valmiit 5.8.2002.
Tältä osin pöytäkirja tarkastettiin kokouksessa.
Ehdotus:	Kunnanhallitus hyväksyy teknisen lautakunnan esityksen ja esittää valtuuston hyväksyttäväksi määrärahan ylitysoikeutta 30.000 euroa kohtaan 8301 Keskuskoulu.
Valtuuston puheenjohtaja Matti Peurala poistui kokouksesta esteellisenä asian käsittelyn ja päätöksenteon ajaksi. Puhetta johti tämän asian osalta valtuuston varapuheenjohtaja Hilkka Lahdensivu.
Tekninen lautakunta	217 §	20.12.2001
Kunnanhallitus	84 §	12.03.2002
Tekninen lautakunta	115 §	18.06.2002
Kunnanhallitus	178 §	18.06.2002
48 §	KUNNALLISEN LIIKETOIMINNAN ERIYTTÄMINEN (KOSKIEN VIEMÄRILAITOSTA)
Tekn.ltk. 217 §
Vesihuoltolaki (119/01) 20 § edellyttää viemärilaitostoiminnan eriyttämistä kirjanpidossa.
Kunnallisen liiketoiminnan eriyttäminen voidaan toteuttaa ulkoistamalla tai sisäisesti. Ulkoistamisessa liiketoiminta eriytetään tavallisemmin osakeyhtiöksi tai kuntayhtymäksi. Myös osuuskunta tai säätiö voivat tulla ulkoisessa eriyttämisessä kysymykseen.
Sisäinen eriytys jakaantuu kirjanpidollisiin ja laskennallisiin vaihtoehtoihin. Kirjanpidollinen eriytys voidaan tehdä joko kunnan liikelaitoksena tai muuna taseyksikkönä. Laskennallista eriytystä voidaan soveltaa kolmessa erityyppisessä tilanteessa: koko liiketoiminnan, kunnan liiketoiminnan osatoimintojen tai liiketoimintaa harjoittavan kuntayhtymän osatoimintojen eriyttämisenä. Valittava vaihtoehto riippuu liiketoiminnan luonteesta ja eriyttämissäännöksistä.
Päätösehdotus:	Ehdotetaan kunnanhallitukselle, että vesihuoltolain edellyttämä viemärilaitoksen liiketoiminta eriytetään laskennallisena kokonaisuutena.
Lisäksi ehdotetaan, että pääomalle ei lasketa tuottoa.
Asiasta käytiin keskusteluja tilintarkastuksen yhteydessä 28.2. 2002 ja todettiin, että asia vaatii laajemman tarkastelun valtuuston käsittelyä varten.
Ehdotus:	Kunnanhallitus päättää palauttaa asian teknisen lautakunnan uudelleen valmisteltavaksi. Kuntaliiton suosituksen mukaisesti tulee määrittää
1) toiminta-alue
2) jäännösarvolle maksettava korko
3) avaava tase vuodelle 2002 sekä
4) talousarvion muutos vuodelle 2002
Tekn.ltk. 115 §
Päätösehdotus: Kunnanhallituksen päätöksen perusteella esitetään seuraavaa:
1. Viemärilaitoksen toiminta-alueeksi määritetään
- kirkonkylän rakennuskaava-alue (asemakaava-alue)
- Juhalan rakennuskaava-alue (asemakaava-alue)
- Jämin keskusta-alueen asemakaava-alue
- Jämin asemakaava-alue, II-vaihe
2. Määritetään jäännös pääoma-arvolle (1.1.2002 758.548 €) korko 1%:ksi.
3. Aloittava tase määritellään 1.1.2002 (liitteen 115.1 mukaiseksi).
4. Talousarvion muutos vuodelle 2002 esitetään oheisen liitteen mukaisesti (liite 115.2).
5. Viemärilaitostoiminnan eriyttämisessä ehdotetaan valittavaksi laskennallinen vaihtoehto.
6. Kirjanpitoon liittyen esitetään perustettavaksi uusi viemärilaitoksen kustannuspaikka 4300.
Päätös:	Esa Vanhatalon ehdotuksesta ja Sirpa Rämön kannattamana päätettiin yksimielisesti ehdottaa kunnanhallitukselle ja edelleen kunnanvaltuustolle seuraavaa:
2. Määritetään jäännös pääoma-arvolle (1.1.2002 758.548 €) korko 0,1%:ksi.
KH 178 §
Aloittavan taseen määrittely liitteenä nro 115.1 ja talousarvion muutos vuodelle 2002 liite nro 115.2.
49 §	ILMOITUS- JA MAHDOLLISESTI KIIREELLISENÄ KÄSITELTÄVÄKSI OTETTAVAT ASIAT
50 §	MUUT MAHDOLLISESTI ESILLE TULEVAT ASIAT
Päätös: 1. Valtuusto merkitsi tiedokseen talouden toteutumisen ajalle 1.1.-31.5.2002.
2. Valtuusto merkitsi tiedokseen Jämin juhannuksen 2002 VIP-jokamiesluokan lähdön tulokset.